armvectores/hy_wikipedia_2023 huggingface dataset:
Կես դոլար («Ծալազարդ կիսանդրի»)

Անվան այլ կիրառումների համար տե՛ս՝ Կես դոլար (այլ կիրառումներ)«Ծալազարդ կիսանդրի» կես դոլար (անգլերեն՝ Draped Bust Half Dollar) արծաթե մետաղադրամը (50 ցենտ) այդ արժողության երկրորդ դրամն է, թողարկված Ամերիկայի Միացյալ Նահանգների կառավարության կողմից 1796 և 1797 թվականներին։ Այդպես է կոչվում՝ զանազանելու համար 1794 - 1795 կես դոլար դրամից, որի դիմերեսի Ազատության աստվածուհու («Liberty») կիսանդրին տարբեր պատկեր ունի (տես՝ Կես դոլար («Իջնող մազերով պատկեր»)։


== Պատմություն ==
Այս (երկրորդ) տեսակի դրամի թողարկումը ոչ մի տնտեսական արդարացում չունի։ Դրամի արծաթի պարունակությունը, կշիռը և չափսը ճիշտ նույնն են, ինչպես առաջին կես դոլար մետաղադրամի պարագայում, և «Ծալազարդ կիսանդրի» դրամի թողարկումը հիմնականում բացատրվում է երիտասարդ պետության նորաստեղծ փողերանոցի փորձարկումներով։
Դրամն արտադրվել է շատ փոքր քանակով (ընդամենը՝ 3 918 հատ, որոնցից ոչ բոլորն են պահպանվել), և այդ փաստը բավական բարձր արժեք է առաջացրել կոլեկցիոներների և ինվեստորների մոտ. համեմատաբար բարձր որակի (մաշվածության առումով) նմուշները արժեն մի քանի տասնյակ հազար դոլար։


== Նկարագրություն ==


=== Դիմերես ===
Դրամի երեսի կողմի կենտրոնում պատկերված է Ազատության աստվածուհու աջ նայող կիսանդրին, ներքևում՝ տարեթիվ (1796 կամ 1797), վերևում՝ «LIBERTY» բառը, իսկ կողքերից՝ 15 աստղ (նահանգների քանակը)։ 1796 թվականի երկրորդ թողարկման և հաջորդ տարվա դրամների վրա ավելացվեց ևս մեկ աստղ՝ Թենեսի նահանգի ընդունման առթիվ։


=== Դարձերես ===
Ետևի կողմում՝ պսակով շրջապատված արծիվ, շուրջը՝ գրություն. UNITED STATES OF AMERICA («Ամերիկայի Միացյալ Նահանգներ»)։ Ինչպես բոլոր առաջին կես և մեկ դոլար արժողության դրամների վրա, դենոմինացիան («կես դոլար») դարձերեսի վրա նշված չի. դա ինքնըստինքյան հասկանալի էր համարվում այդ թվերին՝ հիմնվելով մետաղադրամի կշռի և չափսի վրա։
Լուսինե Բադալյան

Լուսինե Բադալյան (մականունը՝ Լուլու, փետրվարի 2, 1980(1980-02-02), Երևան, Հայկական ԽՍՀ, ԽՍՀՄ), հայ հաղորդավար, հասարակական գործիչ, արվեստաբան, ՀՀ ԱԺ 7-րդ գումարման պատգամավոր։


== Կրթություն ==
1996 թվականին ավարտել է Երևանի թիվ 102 հիմնական դպրոցը։ 1997 - 2003 թվականներին սովորել է Երևանի պետական համալսարանի պատմության ֆակուլտետի արվեստաբանության բաժնում՝ ստանալով հայ արվեստի պատմության տեսության մագիստրոսի որակավորում։


== Աշխատանքային գործունեություն ==
1998 թվականից որպես լրագրող աշխատում է հայկական ռադիոյում, հեռուստատեսություն և ինտերնետ լրատվականներում։ Որպես պատմության և հասարակագիտության ուսուցիչ աշխատել է նաև 61 միջնակարգ դպրոցում։


== Քաղաքական գործունեություն ==
2018 թվականի սեպտեմբերի 23-ին կայացած Երևանի ավագանու արտահերթ ընտրությունների արդյունքում «Իմ քայլը» դաշինքի համամասնական ցուցակով ընտրվել է Երևան քաղաքի ավագանու անդամ։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։
Ամուսնացած է, ունի երկու զավակ։


== 2022 թ. միջադեպը ==
Այն բանից հետո, երբ մամուլում հայտնվեց տեսահոլովակ, թե ինչպես է Բադալյանը 2022 թ․ հունվարի 28-ին Եռաբլուր պանթեոնում ծիծաղում, նա քննադատության ենթարկվեց զոհված զինծառայողների հարազատների կողմից, Ազգային ժողովի շենքի դիմաց տեղի ունեցավ բողոքի ակցիա։ Մի քանի օր անց Բադալյանը ներողություն խնդրեց Եռաբլուրում «լայն ժպտալու» համար և մեղադրեց լրատվամիջոցներին գաղտնի տեսանկարահանման համար։


== Ծանոթագրություններ ==
(1248) Յուգուրթա

(1248) Յուգուրթա (անգլ.՝ Jugurtha), աստերոիդ աստերոիդների հիմնական գոտում։ Հայտնաբերվել է 1932 թվականի սեպտեմբերի 1-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,72176 ա. մ., առավելագույնը մոտենում է 2,6821 ա. մ. հեռավորության վրա և հեռանում 2,7614 ա. մ.։ Արեգակի շուրջ մեկ ամբողջական պտույտ է կատարում 1640,11 երկրային օրվա ընթացքում, իր ուղեծրով շարժվելով միջինում 0,219497 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1248) Յուգուրթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
All I Ever Wanted (ալբոմ)

All I Ever Wanted (հայերեն՝ Ամբողջը, ինչ ես ցանկանում եմ), ամերիկացի երգիչ Քելլի Քլարկսոնի չորրորդ ստուդիական ալբոմը, թողարկված 2009 թվականին։ Ալբոմը զբաղեցրել է Billboard 200 չարթում առաջին տեղը և ստացել պլատինե կարգավիճակ Ավստրալիայում ու Կանադայում, և ոսկե կարգավիճակ՝ Մեծ Բրիտանիայում ու Իռլանդիայում։ Սկզբում ալբոմի վերնագիրը Masquerade էր (դիմակահանդես), բայց Քելլին որոշեց փոխել անունը, քանի որ համարում էր, որ այդ ժամանակահատվածում նմանատիպ անվանումները գերակշռում էին՝ Funhouse Փինկ և Circus Բրիթնի Սփիրս։ ԱՄՆ-ում All I Ever Wanted լաբոմը վաճառվել է 900000 օրինակով։ Ալբոմը «Գրեմմի» 2010-ի ժամանակ առաջադրվել էր լավագույն վոկալային փոփ կատարում անվանակարգին։


== Ալբոմի ստեղծումը ==
Ալբոմի ձայնագրման աշխատանքներին մասնակցել է OneRepublic խմբի վոկալիստ Ռայան Թեդերը։ «If I Can’t Have You» երգի համահեղինակ Տեդերն է։ Երգչուհին նշելէ, որ «Cry» թրեքը, ըստ նրա մեծապես ազդել է երկրի վրա, նա խոստովանել է նաև, որ երգը ալբոմի ամենաանկեղծ երգն է։ Հաջորդ երգերն են՝ «I Do Not Hook Up» և «Long Shot», որը գրել է Քեթի Փերին։ «If No One Will Listen»՝ քավր-տարբերակ, 2004 թվականից։


== Վաճառք ==
All I Ever Wanted ալբոմը Billboard 200-ում առաջին տեղում էր 255000 օրինակով։ Երկրորդ շաբաթվա ընթացքում այն վաճառվել էր արդեն 90000 օրինակով, Billboard 200-ում ալբոմը շարունակում էր գլխավորել։ 2010 թվականին ԱՄՆ-ում ալբոմը վաճառվել էր 900,000 օրինակով։


== Սինգլեր ==


=== «My Life Would Suck Without You» ===
Առաջին սինգլ՝ «My Life Would Suck Without You», որը թողարկվել է 2009 թվականի հունվարի 13-ին։ 2009 թվականի հունվարի 28-ին երգը ռեկորդով բարձրացել է Billboard Hot 100-ի առաջին հորիզոնականը, սիկ հետո 97-րդում էր։


=== «I Do Not Hook Up» ===
Երկրորդ սինգլը՝ «I Do Not Hook Up», թողարկված 2009 թվականի ապրիլի 14-ին։ Երգը Billboard Hot 100, Billboard Pop 100, Billboard Hot Adult Top 40 Tracks, և Billboard Mainstream Top 40 չարթերի թոփ 20-ում էր։


=== «Already Gone» ===
Երրորդ երգը՝ «Already Gone», թողարկված 2009 թվականի հունվարի 11-ին։ Երգը Billboard Adult Pop Songs չարթև գլխավորել է 8 շաբաթ շարունակ։


=== «All I Ever Wanted» ===
Չորրորդ երգը դարձավ «All I Ever Wanted», որը թողարկվել է 2010 թվականի մարտի 9-ին։ Երգը Billboard Hot 100 չարթում 99-րդ տեղում էր, US Airplay Top 100-ում 82-րդն էր, իսկ Hot Adult Contemporary Tracks-ում՝ 37-րդը։


== Երգացանկ ==

Enhanced CD

Քելլիի մոուտքը դեպի Opendisc.Deluxe Edition DVD


=== Դիրքը չարթերում ===
|style="width:50%; "|


=== Կարգավիճակ և վաճառք ===


=== Վերջնական չարթեր ===

|}


== Թողարկման ժամանակագրություն ==


== Ծանոթագրություններ ==
Ղարաբաղ Վերին

Ղարաբաղ Վերին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սան Պիետրո ին Գուարանո

Սան Պիետրո ին Գուարանո (իտալերեն՝  San Pietro in Guarano), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3711 մարդ, բնակչության խտությունը կազմում է 77 մարդ/կմ²։ Զբաղեցնում է 48 կմ² մակերես տարածք։ Փոստային ինդեքսն է՝ 87047։ Հեռախոսային կոդը՝ 0984։


== Ծանոթագրություններ ==
Ում մահն է գուժում զանգը (վեպ)

Ում մահն է գուժում զանգը (անգլ.՝ For Whom the Bell Tolls), Էռնեստ Հեմինգուեյի վեպը, որ գրվել է 1940 թվականին։
Վեպը պատմում է Ռոբերտ Ջորդանի՝ Ինտերնացիոնալ բրիգադի ամերիկացի երիտասարդ զինվորի մասին, ով Իսպանիայի քաղաքացիական պատերազմի ժամանակ մեկնել է պարտիզանների մոտ։ Որպես մասնագետի՝ նրան հանձնարարված էր կամրջի պայթեցում՝ Սեգովիայի հարձակման ժամանակ ֆրանկիստների արշավը կասեցնելու համար։ Հեմինգուեյն ասել է, որ վեպում Մարիային նկարագրելիս պատկերացրել է Ինգրիդ Բերգմանին, ով էլ հենց երեք տարի անց խաղաց նրա դերը համանուն ֆիլմում։


== Սյուժե ==
1937 թվական, Իսպանիա։ Ավարտվում է քաղաքացիական պատերազմի առաջին տարին։ Ռոբերտ Ջորդանը, ով Պաբլոյի պարտիզանական ջոկատ է գալիս հանրապետական ուժերի հրամանով, հանդիպում է Մարիային։ Վերջինիս կյանքը ջախջախվել է պատերազմի հարվածներից։ Ահա այստեղ էլ զարգանում են վեպի հիմնական գործողությունները. Պաբլոյի՝ վտանգավոր հանձնարարությունը չկատարելու ցանկության ու Ջորդանի՝ պարտքի զգացման բախումը, ինչպես նաև բախվում են Ջորդանի պատասխանատվության զգացումն ու կյանքի՝ նոր ձեռք բերած համը, որըպայմանավորված է Մարիայի հանդեպ սիրով։
Վեպի նշանակալի մասը պատմվում է Ռոբերտ Ջորդանի մտքերով ու ապրումներով, իր հոր ու պապի, Մադրիդում ունեցած հանդիպումների մասին հիշողություններով։ Պաբլոյի կինը՝ Պիլարը, պատմում է քաղաքացիական պատերազմի սարսափների մասին։


== Կերպարներ ==
Ռոբերտ Ջորդան — մասնագետ-պայթեցնող
Անսելմո — ծերունի, որսորդ և ուղեկցորդ, Պաբլոյի խմբի անդամ
Պաբլո— պարտիզանական խմբի առաջնորդ
Ռաֆաել — գնչու, Պաբլոյի խմբի անդամ
Մարիա- Ջորդանի սիրելին, ապրում է Պաբլոյի խմբի հետ
Պիլար-Պաբլոյի կինը, գնչուհի
Ագուստին - Պաբլոյի խմբի անդամ
Էլ Սորդո (Խուլ) — հարևան պարտիզանական ջոկատի առաջնորդ
Ֆերնանդո-Պաբլոյի խմբի անդամ
Անդրես- Պաբլոյի խմբի անդամ, Էլդարիոյի եղբարը
Էլդարիո- Պաբլոյի խմբի անդամ, Անդերսի եղբայրը
Պրիմիտիվո-Պաբլոյի խմբի անդամ
Խոակին-երիտասարդ, Էլ Սորդոյի խմբի անդամ


== Տես նաև ==
Դարի 100 գրքերն ըստ Լը Մոնդ օրաթերթի
Ում մահն է գուժում զանգը (ֆիլմ)


== Արտաքին հղումներ ==

Ում մահն է գուժում զանգը գրապահարանում
Արևիկ Անդրյան

Արևիկ Ջիվանի Անդրյան (մայիսի 1, 1966, Խրամորթ (Արցախ Ասկերանի շրջան)), բուժքույր։ Ավարտել է Ստեփանակերտի բժշկական ուսումնարանը (1985)։ 1985-1992 թվականներին աշխատել է Սումգայիթում։ Ստեփանակերտի քաղաքային պոլիկլինիկաներում, 1992 թվականից՝ կենտրոնական զինվորական կլինիկական հոսպիտալում։ 1992-1994 թվականներին բժշկասանիտարական կամավորական ջոկատների կազմում Ստեփանակերտի կենտրոնական և ռազմադաշտային շարժական հոսպիտալներում առաջին բժշկական օգնություն է ցույց տվել վիրավոր և հիվանդ ազատամարտիկներին։
Ալֆերկովո

Ալֆերկովո (ռուս.՝ Алферково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օպեչենսկի Ռյադոկ

Օպեչենսկի Ռյադոկ (ռուս.՝ Опеченский Рядок), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալկադոսո

Ալկադոսո (իսպ.՝ Alcadozo), բնակավայր և մունիցիպալիտետ Իսպանիայում։ Գտնվում է Ալբասետե պրովինցիայում (Կաստիլիա Լա Մանչա ինքնավար համայնքում)։ Մունիցիպալիտետը գտնվում է Սեռա դե Ալկարաս և Կամպո դե Մոնտել շրջանում։ Տարածքը կազմում է 99.6 կմ² Բնակչությունը՝ 737 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 42 կմ է։


== Արտաքին հղումներ ==
Alcadozo en la web de la Diputación
Sitio web no oficial
Ալբերտսհոֆեն

Ալբերտսհոֆեն  (գերմ.՝ Albertshofen), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Կիտցինգեն շրջանում։ Բնակչությունը կազմում է 1995 մարդ (2010 թվականի 31 դեկտեմբերի տվյալներով), տարածքը՝ 3,80։ Պաշտոնական կոդը՝ 09 6 75 112։


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Միջերկրածովյան կլիմա

Միջերկրածովյան կլիմա, մերձարևադարձային կլիմայի տիպ՝ չոր շոգ ամառով և անձրևոտ տաք ձմեռով։ Հատուկ է միջերկրածովյան երկրներին։ Միջերկրածովյան կլիմաի տարբերակները դիտվում են Հյուսիսային և Հարավային Ամերիկայի խաղաղօվկիանոսյան ափերի մերձարևադարձային լայնություններում, Աֆրիկայի և Ավստրալիայի հարավարևմտյան շրջաններում։ Միջերկրածովյան կլիմա ունեցող մարզերը ամռանը գտնվում են մերձարևադարձային անտիցիկլոնների, ձմռանը՝ ՝ցիկլոնների ազդեցության տակ։ Միջերկրածովյան կլիմա ունեցող վայրերի մեծ մասում ամառային ամիսներին օդի ջերմաստիճանը 20-25°C է, ձմռանը՝ 5-12°C։ Տարեկան տեղումները՝ 400-600 մմ (լեռներում՝ մինչև 1000 մմ)։ Մշտական ձյունածածկույթ չի առաջանում։ Աֆրիկայի հարավարևմտյան մասում, Ամերիկայում և Ավստրալիայում, օվկիանոսի ազդեցության ավելացման հետևանքով, միջերկրածովյան կլիման բնութագրվում է ավելի զով ամառով (15-20 °C) և մեղմ ձմեռով (10-15 °C)։ Միջերկրածովյան շրջանից հարավ և արևելք ընկած երկրներում ձևավորվում է միջերկրածովյան կլիմաի ցամաքային տարբերակը՝ քիչ տեղումներով (տարեկան՝ 100-200 մմ), Առաջավոր Ասիայի բարձրավանդակում՝ ցուրտ ձմեռ։ Բուսածածկույթում կան երաշտադիմացկուն շատ տեսակներ (անտառներ և մշտադալար թփեր)։
Եվրոպայի չեմպիոնների գավաթի եզրափակիչ 1978

1978 Եվրոպական գավաթի եզրափակիչ, Եվրոպական գավաթի 23-րդ խաղարկությունն է, որում հաղթեց «Լիվերպուլ» ֆուտբոլային ակումբը 1-0 հաշվով՝ «Բրյուգեին»։ Խաղը կայացել է Ուեմբլի մարզադաշտում, Լոնդոն, Անգլիա։
Բրեյդաուրլոուն

Բրեյդաուրլոուն (իսլ.՝ Fjallsárlón), սառցային լիճ Իսլանդիայում՝ Սկաֆտաֆել սառցադաշտի հարավային մասում։ Լիճը տեղակայված է Սկաֆտաֆել ազգային պարկից և առավել հայտնի Յոկուլսարլոն սառցային լճից փոքր-ինչ հեռու։
Բրեյդաուրլոուն լճից առաջացել է ոչ մեծ գետ, որը թափվում է Ֆյալսարլոն լիճ (իսլ.՝ Fjallsárlón)։


== Արտաքին հղումներ ==
Carte, images, description: Voyage en Islande Archived 2012-12-18 at Archive.is
Սանտա Կրուս կղզի

Սանտա Կրուս կղզի (իսպ.՝ Isla Santa Cruz (ˈ santa ˈ  kɾus), Indefatigable, Chavéz, Ինդեֆատիգաբլ) Գալապագոսյան կղզիներից մեկը, զբաղեցնում է 985,55 կմ2 տարածք և ծովի մակերևույթից ունեցած առավելագույն բարձրությունը 864 մետր է։
Գտնվելով Գալապագոսյան կղզեխմբի կենտրոնում՝ հանդիսանում է մեծությամբ երկրորդ կղզին Իզաբել կղզուց հետո։ Սանտա Կրուս կղզու հարավային ափին է գտնվում նրա վարչական կենտրոն Պուերտո Աիորա քաղաքը։ Կղզին իր անունը ստացել է ի պատիվ Քրիստոնեական Սուրբ Խաչի, իսկ ավելի ուշ Ինդեֆատիգաբլ (անգլ.՝ Indefatigable, անխոնջ) անվանումը՝ ի պատիվ անգլիական «HMS Indefatigable» նավի։


== Աշխարհագրություն ==
Կզին ունի հրաբխային ծագում և գրեթե շրջանաձև տեսք։ Զբաղեցնում է 985,55 մ² տարածք, բարձրագույն կետը գտնվում է ծովի մակարդակից 864 մետր բարձրության վրա։ Գալապագոսյան կղզիների հրաբուխները պատկանում են վահանային հրաբուխների դասին։ Ենթադրում են, որ Սանտա Կրուսում վերջին ժայթքումներն եղել են ավելի քան մեկ ու կես միլիոն տարի առաջ։ Այժմ կղզին իրենից ներկայացնում է հսկա հանգած հրաբուխ։ Կղզու կենտրոնում տեղակայված հանգած հրաբուխներով սարահարթին բնորոշ է բլրապատ լանդշաֆտը, բուսական և կենդանական աշխարհի բազմազանությունը։ Կղզում է գտնվում գրեթե ամբողջական պահպանված հսկայական լավային թունելը, որն ունի 2 կիլոմետր երկարություն և մոտ 10 մետր բարձրություն։ Վերջինիս հրաբխային ծագման ապացույցը երկու հսկայական  Լոս Գեմելոս (Երկվորյակներ) խառնարաններն են, որոնք առաջացել են մագմային խոռոչների փլուզումից։
Սանտա Կրուս կղզում գտնվող Թորթուգա ծովածոցը գտնվում է Պուերտո Աիորային մոտիկ, որտեղ հնարավոր է տեսնել ծովային իգուանաների, Գալապագոսյան կղզիների էնդեմիկ թռչունների և խեցգետինների։


== Բնակչություն ==
Կղզու ամենախիտ բնակեցված քաղաքը  Պուերտո Աիորան է, որն ունի մոտ 12 հազար բնակչություն։ Այն միաժամանակ հանդիսանում  է Գալապագոսյան կղզեխմբի ամենախոշոր և ամենամարդաշատ քաղաքը։ Պուերտո Աիորայում է գտնվում հռչակավոր բնագետ Չարլզ Դարվինի անունը կրող հետազոտական կենտրոնը։ Բնակչության մյուս մասը, ապրելով  փոքր գյուղերում, հիմնականում զբաղվում է հողագործությամբ և անասնապահությամբ։


== Զբոսաշրջություն ==
Կղզիաբնակների հիմնական զբաղմունքը զբոսաշրջությունն է։ Բնական մանգրային պուրակները, հսկայական լավային թունելը, սպիտակ շնաձկների, հսկա  գալապագոսյան կրիաների և այլ էնդեմիկ կենդանինիների բազմազանությունը  կղզին դարձնում է զբոսաշրջության համար ցանկալի վայր։
Զբոսաշրջության վայրերն են.

Չարլզ Դարվինի անվան հետազոտական կայանը
Գալապագոսյան ազգային պարկի ծառայության գլխամասային սենյակը,
Լավային թունելը,
Հսկա գալապագոսյան կրիաների արգելոցները
Իթաբակա ջրանցքը
Սև կրիա ծովախորշը
Սեռո Դրագոնը
Թորթուգա ծովածոցը
Էլ Ջարապատերրո ծովափը
Լոս Գեմելոս (Երկվորյակներ) լավային խառնարանները


== Քույր քաղաքներ ==
2002 թվականի հունիսի 19-ին Սանտա Կրուս կղզին և Տեխաս նահանգի Սիբրուկ քաղաքը դարձել են քույր քաղաքներ։


== Պատկերասրահ ==

		
		
		
		
		
		


== Տես նաև ==
Էկվադորի հրաբուխների ցանկը


== Ծանոթագրություններ ==
Օսոկովկա

Օսոկովկա (ուկրաիներեն՝ Осоківка), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուրոնիա

Դուրոնիա  (իտալերեն՝ Duronia), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 507 մարդ, բնակչության խտությունը կազմում է 23 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 86020, հեռախոսային կոդ՝ 0874։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 769134


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բրագինցի

Բրագինցի (ուկրաիներեն՝ Брагинці), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Բրագինցի գյուղում բնակվում էր 289 մարդ։ Բնակչության խտությունը կազմում էր 276,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբի

Ալբի (լատ.՝ Civitas Albigensium,ֆր.՝ Albi), քաղաք Ֆրանսիայի հարավում (Լանգեդոկ պատմական շրջան)։ Թարն դեպարտամենտի գլխավոր քաղաքն է։ Բնակչությունը կազմում է 71,281 մարդ (2008)։


== Պատմություն ==
Գտնվում է Թարն գետից վերևում՝ բարձրադիր մի վայրում։ Ոչ հեռու հայտնի Սո-դյու-Սաբոն կամ Սո-դյու-Թարն է՝ մի շարք կրաքարային ժայռերի միջից թափվող Թարնի ջրվեժները։ Վայրը, որտեղ գտնվում է քաղաքը, հնում անվանել են «Ալբիժուա» և հայտնի էր բնակիչների կրոնական հետապնդումներով։ 9-13-րդ դարերի վկայություններում հիշատակում են Ալբիի կոմսերը։
Քաղաքի պատմական մասը Համաշխարհային ժառանգության հուշարձանն է։ Տեսարժան շենքերի թվին պատկանում են Սուրբ Ցեցիլիային նվիրված գոթական տաճարը, որը կառուցվել է 1282-1512 թվականներին, նկարազարդված է հին ֆրեսկոներով, ունի երգեհոն։ Սեն-Սալվի եկեղեցին, որը նման է պրեֆեկտուրայի շենքի ամրոցին՝ Ալբիժուա դքսերի նախկին պալատն է, որտեղ երկար տարիներ ապրում էին արքեպիսկոպոսներ, կար հիվանդանոց և թատրոն։ Թարնի վրայով անց են կացվել 6 կամարաշարքվ հին և 5 կամարաշարքով նոր կամուրջներ՝ 160 մետր երկարությամբ։
Ժամանակակից Ալբան երկաթուղիների հանգուցային կետն է և արքեպիսկոպոսի բնակավայրն է։ Այնտեղ կա լիցեյ, գրադարան, Տուլուզ-Լոտրեկայի թանգարանը, որտեղ ցուցադրված է նկարչի՝ աշխարհի ամենամեծ նկարների հավաքածուն, և 1843 թվականին կանգնեցված բրոնզե արձանը՝ կերտված Ալբիի մոտակայքում գտնվող Գյուոյում հայտնի ծովագնաց Լապերուզի կողմից։


== Բնակչություն ==


== Ծանոթագրություններ ==


== Պատկերասրահ ==

		
		


== Արտաքին հղումներ ==
INSEE
Tourist Office of Albi Archived 2006-02-12 at the Wayback Machine.
Albi official Website in french
Archdiocese of Albi (Albia) – Article from the Catholic Encyclopedia 1908
Travel guide to Albi in English
Albi (in English)
Photos of Albi
Detailed description of the Madeleine Church of Albi Archived 2011-07-20 at the Wayback Machine. (ֆր.)
Ալվանիկալա (այլ կիրառումներ)

Ալվանիկալա, կարող է վերաբերել՝

Ալվանիկալա - գետակ Ճորոխի համակարգում՝ նրա ստորին հատվածի շրջանում
Ալվանիկալա - գյուղ Արևմտյան Հայաստանում
Ալվանիկալա - լեռ Հայկական լեռնաշխարհում, Արսիան լեռնահամակարգի հյուսիսային հատվածում, Օլթի քաղաքից մոտ 48 կմ հյուսիս, Ճորոխի ստորին հոսանքից աջ
Ֆրանկո Կորդովա

Ֆրանկո Կորդովա (իտալերեն՝ Franco Cordova, հունիսի 21, 1944(1944-06-21), Ֆորլի, Էմիլիա Ռոմանիա, Իտալիայի թագավորություն), իտալացի նախկին ֆուտբոլիստ, ով հանդես է եկել իտալական մի շարք ակումբներում և Իտալիայի ազգային հավաքականում։ 1972–1976 թվականներին եղել է Ռոմայի ավագը։


== Նվաճումներ ==
Ինտեր

Իտալիայի չեմպիոն՝ 1965-66,
Միջմայրցամաքային գավաթ՝ 1965Ռոմա

Իտալիայի գավաթակիր՝ 1968-69
Անգլո-իտալական գավաթ՝ 1972


== Արտաքին հղումներ ==
Պրոֆիլը NFT-ում
Լարանժալ դու Ժարի

Լարանժալ դու Ժարի (պորտ.՝ Laranjal do Jari), համայնք Բրազիլիայում՝ Ամապա նահանգի կազմում։ Գտնվում է Ամապա նահանգի հյուսիսարևելյան մարզում։ Մտնում է Մազագանի կազմի մեջ։ Բնակչությունը կազմում է 37 194 մարդ՝ 2006 թվականի տվյալներով։ Գրավում է 29 699 կմ2 տարածք։ Բնակչության խտությունը՝ 1,25 մարդ/կմ²։
Քաղաքի հովանավորն է համարվում սուրբ Անտոնիոսը։


== Պատմություն ==
Քաղաքը հիմնադրվել է 1987 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 152 409 000 00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 4 630 00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։


== Աշխարհագրություն ==
Կլիման տարածքում՝ հասարակածային։
Թեմիս

Թեմիս (Ֆեմիդա,հին հունարեն՝ Θέμις, տիտանուհի), Զևսի կինը, Հորաների և Մոյրաների մայրը (ըստ Էսքիլեսի՝ Պրոմեթևսի մայրը), արդարության, օրինականության և կանխագուշակումների աստվածուհի։ Մայր Գեայից ստացել էր Դելփյան պատգամատունը, որպեսզի հետագայում սրբավայրը հանձներ իր քույր Փեբեին (Ապոլլոնի տատին). ըստ այլ մեկնության, պատգամատունը հիմնել է ինքը՝ Փեբեն։ Թեմիսը դադարելով Զևսի կինը լինելուց, Դիկեի հետ միասին, դառնում է գերագույն աստծու խորհրդատուն։ Նա հաղորդում է մարդկանց Զևսի պատգամները և հրամանները։ Թեմիսը պատկերվել է աչքերը կապած (անաչառության խորհրդանիշ), ձեռքին առատության եղջյուր և կշեռք։ Այլաբանորեն Թեմիս նշանակում է արդարադատություն, օրենք. Թեմիս քրմեր՝ օրենքի սպասավորներ, դատավորներ, իրավաբաններ։


== Պատկերներ և ատրիբուտներ ==
Թեմիսին պատկերում են աչքերը կապած, ինչը խորհրդանշում է անաչառություն, մի ձեռքում կշեռք, մյուսում՝ սուր պահած։ Ադպիսի տարածված պատկերը նա ստացել է հռոմեացիների կողմից՝ փոխառված հունացիների Յուստիցիայի կերպարի տեսքը։ Հռոմեացիները նրա ձեռքին առատության եղջյուրի փոխարեն սուր են դրել, իսկ աչքերի կապանքները նա ուներ սկզբնապես, այսինքն նա պատկերվում էր կշեռքով և առատության եղջյուրով։

Կշեռքը չափի և արդարության հնագույն խորհրդանիշն է։ Կշեռքի վրա արդարադատությունը կշռադատում է բարին և չարը, արարքները, կատարյալ մահկանացուներին։ Մարդկանց հետմահու ճակատագիրը կախված է եղել այն բանից՝ թե որքան էր կշռում գավաթը։ Թեմիսի ձեռքի առատության եղջյուրը հատուցման խորհրդանիշն է։
		
		
		
		


== Ծագումնաբանություն ==
                                                   Թեմիսի տոհմածառը


== Ծանոթագրություններ ==
Մարկուս Պակուվիուս

Մարկ Փակուվի (լատ.՝ Marcus Pacuvius, ապրիլի 29, մ. թ. ա. 220, Բրինդիզի - փետրվարի 7, մ. թ. ա. 130, Taras, Իտալիա), հին հռոմեական բանաստեղծ։


== Կենսագրություն ==
Նա եղել է բանաստեղծ Քվինթ Էնիի զարմիկն ու աշակերտը և Գայ Լեյլիի ընկերը:Նա եղել է առաջին հռոմեական հեղինկը,որը, աշխատելով բեմի համար, սահմանափակվում էր բացառապես լուրջ սյուժեներով։Նրա ավելի քան 12 ողբերգություններ, մինչև մեր օրերը զգալի հատվածներ են հասել։ Բացի այդ,Փակուվին գրել է Երգիծանք , բայց նրանց մասին շատ սուղ տեղեկություններ կան։
Փաքուվիի գրական գործունեության մի փոքր ծավալը բացատրվում է նրանով, որ նա, բացի դրանից, զբաղվել է նաև նկարչությամբ:Պլինիոս Ավագը, ով ապրում էր Մարկից 200 տարի անց, դեռ տաճարում Հերկուլես,"forum boarium" Փաքուվիի գեղարվեստական աշխատանքներից մեկը:Հայտնի է, որ 80 տարեկանում նա բեմի վրա դեռ մրցել է "Ակցիեմ"տրագիկի հետ։Մարկը մահացել է Տարենտեում, որտեղ նա  90 տարեկանում տեղափոխվել էՀռոմ առողջության վերականգնման համար։
Պակուվիոսի ստեղծագործությունները մեծ ազդեցություն են ունեցել Հռոմեական ողբերգության զարգացման վրա, քանի որ սյուժեների ընտրության մեջ և դրանց մշակման մեջ նա բոլորովին նոր ուղիներ է հարթել, ինչի կապակցությամբ Մարկ Տուլլիուս Ցիցերոնը Պակուվիոսին անվանում է "Հռոմի մեծագույն ողբերգակ": Պակուվիոսի ողբերգությունների մեջ առավել հայտնի են "Թևկրը", "Իլիոնը", "Անտիոպը", "Խրիզը", ինչպես նաև "Պավել" պատմական դրաման։


= = Գրականություն և հղումներ = =
G. Manuwald, Pacuvius. Summus tragicus poeta. Zum dramatischen Profil seiner Tragödien (München-Leipzig, 2003).
Esther Artigas (ed.), Marc Pacuvi, Tragèdies. Fragments (Barcelona, Fundació Bernat Metge, 2009) (Collecció de clàssics grecs i llatins, 376).
Դրվագներ
http://www.latinpro.info/pacuvius.php
{Լյուբքեր/Պակուվիում}}


== Ծանոթագրություններ ==
Ռադոմիսլովկա

Ռադոմիսլովկա (ուկրաիներեն՝ Радомислівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1700 թվականին։
2001 թվականի տվյալներով Ռադոմիսլովկա գյուղում բնակվում էր 10 մարդ։ Բնակավայրը զբաղեցնում է 0,142 կմ² տարածք։ Բնակչության խտությունը կազմում էր 70,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5834) 1992 SZ14

(5834) 1992 SZ14, աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,894147 ա. մ., առավելագույնը մոտենում է 2,6147 ա. մ. հեռավորության վրա և հեռանում 3,1736 ա. մ.։ Արեգակի շուրջ մեկ ամբողջական պտույտ է կատարում 1798,37 երկրային օրվա ընթացքում, իր ուղեծրով շարժվելով միջինում 0,200181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5834) 1992 SZ14 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրիպրուտիե

Պրիպրուտիե (ուկրաիներեն՝ Припруття), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Պրիպրուտիե գյուղում բնակվում էր 2 206 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վենդռա (Էստոնիայի շրջան)

Վենդռա շրջան (էստ․՝ Vändra vald), շրջան Էստոնիայի Պյարնումաա նահանգում։ Շրջանի կենտրոնն է Վենդռա քաղաքատիպ ավանը։


== Բնակչություն ==
2012 թվականի տվյալներով շրջանում բնակվում էին 2883 մարդ։ Բնակչության խտությունը շրջանում կազմում էր 6,29 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Եթե (բանաստեղծություն)

«Եթե…» (անգլ.՝ If), անգլիացի գրող, Նոբելյան մրցանակի դափնեկիր՝ Ջոզեֆ Ռեդյարդ Քիպլինգի (1865-1936 թթ..) ամենահայտնի բանաստեղծություններից մեկը։ Բանաստեղծությունը գրվել է 1895 թվականին և նվիրված է շոտլանդացի գաղութատիրական քաղաքական գործիչ Լինդեր Ստար Ջեյմսոնին։ Բանաստեղծությունը համարվում է Վիկտորյական դարաշրջանի գրական ստոիցիզմի դասական օրինակ։ Այն առաջին անգամ հրատարակվել է 1910թ։ Կիպլինգի «Պարգևներ և փերիներ» գրքի (հեքիաթների և բանաստեղծությունների ժողովածու), «Եղբայր՝ քառակուսի կոշիկներ» գլխում՝ ներկայացնելով որպես հեղինակի պատգամը իր որդուն՝ Ջոնին։ Այդ ժամանակ Քիփլինգն արդեն գրական աշխարհում ճանաչված ու մեծ փառքի հասած հաղինակներից էր, Նոբելյան մրցանակ շահած աշխարհի բոլոր գրողներից ամենաերիտասարդը։
«Եթե...»-ն հեղինակի լավագույն և միաժամանակ ամենաշատ թարգմանված գործերից է։ Թարգմանվել է ֆրանսերեն, գերմաներեն,իսպաներեն, ռուսերեն և աշխարհի շատ այլ լեզուներով։ Հայերեն թարգմանվել է տարբեր հեղինակների կողմից՝ Մուշեղ Իշխան, Սամվել Մկրտչյան, Վլադիմիր Գասպարյան, Լևոն Շանթ, Վահան Հովհաննիսյան, Խորեն Գասպարյան, Ռուբեն Թարումյանի։
1995 թվականի Բի-բի-սի-ի կողմից անցկացված հարցումների արդյունքը ցույց է տվել, որ այն հանդիսանումը անգլիական ամենասիրված բանաստեղծությունը։


== Ստեղծման պատմութուն ==
1937 թվականի հրատարակված իր հետմահու ինքնակենսագրության մեջ Կիպլինգը պատմում է, որ այդ բանաստեղծությունը գրել է Լինդեր Ջեյմսոնի անձից տպավորված լինելով, որը 1895 թվականին ղեկավարում էր Բուրերի դեմ բրիտանական ռազմարշավը։ Չնայած ռազմարշավը ձախողվեց, արդյունքում բերելով Անգլո-բուրական պատերազմ, սակայն բրիտանական մամուլը ներկայացնում էր Ջեյմսոնին որպես անձնուրաց հերոս, իսկ պարտությունը որպես Բրիտանիայի հաղթանակ։
«Եթե...» բանաստեղծությունը փորագրվել է պղնձե սալիկի վրա և տեղադրվել Սըր Էռնեստ Շեքլտոնի «Քվեստ» (անգլ. Quest) էքսպեդիցիոն նավի տախտակամածի վրա։


== Հատված բանաստեղծությունից ==


== Ծանոթագրություններ ==


== Արտաքին հղումներ ==
Ռադյարդ Քիփլինգ. «Եթե» Archived 2020-10-22 at the Wayback Machine.
Կոնստանտին Մելաձե

Կոնստանտին Մելաձե (վրաց.՝ კონსტანტინე მელაძე, մայիսի 11, 1963(1963-05-11), Բաթում, Վրացական ԽՍՀ, ԽՍՀՄ), կոմպոզիտոր և պրոդյուսեր, Ուկրաինայի վաստակավոր արտիստ (2012)։ 
Երգիչ Վալերի Մելաձեի եղբայրն է։


== Կենսագրություն ==
Կոնստանտին Մելաձեն ծնվել է 1963 թ. մայիսի 11–ին Բաթում քաղաքում։ Ունի մեկ եղբայր (երգիչ Վալերի Մելաձե), և մեկ քույր («Velvet Music»-ի պրոդյուսեր Լիանա Մելաձեն, որը ներկայումս ղեկավարում է «Константа Рекордс» փակ բաժնետիրական ընկերությունը) :
Ավարտել է Մակարովի անվան նավաշինության ինստիտուտը, որտեղ սովորել է նաև եղբայրը։ Ուսանողական տարիներին եղբոր հետ աշխատել է ինստիտուտի երաժշտական «Апрель» խմբում։ 1989 թ. Կիմ Բրեյտբուրգը (մենակատար, պրոդյուսեր) անցկացնում է լսումներ, կատարումներից ընտրում է արվեստագետ եղբայրներին և հրավիրում աշխատելու իր խմբում։ 1990 թվականին Գերմանիայում ստեղծվում է իրենց լիարժեք երաժշտական ալբոմը։ 1993 թ. Կոնստանտին և Վալերի Մելաձեները լքում են «Диалог» խումբը և զբաղվում են սոլո կարիերայով։ Նրանք սկսում են ստեղծել իրենց ծրագիրը, որի ընթացքում երգում էր միայն Վալերին, իսկ ստեղծագործում էր Կոնստանտին Մելաձեն։
2000 թ. Կոնստանտին և Դմիտրի Կոստյուկոմը համատեղ ստեղծում են «ՎԻԱ Գրա» խումբը, որը մեծ համբավ է ձեռք բերում ոչ միայն Ուկրաինայում, այլև Ռուսաստանում։
Նա բազմաթիվ երգերի հեղինակ է, ինչպես նաև պրոդյուսեր, հեղինակային երգերից են՝ «Вечера на хуторе близ Диканьки» (2001), «Մոխրոտը» (2002), «Сорочинская ярмарка» (2004)։
2007 թ., նա հանդես է եկել որպես պրոդյուսեր «Աստղերի ֆաբրիկա (Ռուսաստան)» հաղորդաշարում եղբոր հետ միասին։ 2009 թ. ամռանը նա առաջարկ է ստացել գլխավորել «Աստղերի ֆաբրիկա (Ուկրաինա)։ Առաջարկը ընդունել է։ Լսումները տեղի է ունեցել մի քանի քաղաքներում (Ուկրաինա), ծրագիրը մեկնարկվել է հոկտեմբերին։ 2011 թվականին եղել է «Երկրի ձայնը» (Կրայինի ձայն ) շոու-նախագծի պրոդյուսերը։ 2012 թ. ևս եղել է պրոդյուսեր նախագծի արդեն երկրորդ սեզոնին։ 2012 թ. ուկրաինական հեռուստալիքի «1+1»-ում սկսվեց նոր նախագիծ՝ «Երեխաների ձայնը», որի պրոդյուսերն նույնպես Կոնստանտին Մելաձեն էր։
2012 թ. հուլիսի 27-ին Յուրմալայում տեղի ունեցավ «Նոր ալիք» միջազգային մրցույթը, որտեղ ավելի քան 30 երգիչներ երգում էին Կոնստանտին իսկ հեղինակած երգերը։
2012 թ. օգոստոսի 31-ին Կոնստանտին Մելաձեին շնորհվում է «Ուկրաինայի վաստակավոր» արտիստ կոչումը։


== Անձնական կյանք ==
Առաջիկ կինը Ժան Մելաձեն է (փետրվարի 4, 1976), ով ունի իրավաբանական կրթություն : 2012 թ. օգոստոսի 20-ին Կոնստանտին Մելաձեն և նրա կինը՝ Ժանը, հայտարարել են իրենց ամուսնալուծվելու մասին՝ քսաներկու տարի համատեղ ապրելուց հետո, որից հետո Կոնստանտին Մելաձեն տեղափոխվել է Մոսկվա։ Երեխաները մնում են մոր՝ Ժան Մելաձեի մոտ Կիևում, բայց հայրը՝ Կոնստանտին Մելաձեն, հոգ է տանում նրանց մասին։

աղջիկները` Ալիսա (2000 թ., ապրիլ), Լիա (2004 թ.)
տղան` Վալերի (2005 թ.):
2015 թվականի հոկտեմբերի 23-ին Ֆորտե դեյ Մարմիում ամուսնացել է Վերա Բրեժնևայի՝ ուկրաինացի դերասանուհի, երգչուհի, «ՎԻԱ Գրա» փոփ խմբի նախկին անդամի  հետ, որի հետ հարաբերությունների մեջ էր՝ սկսած 2005 թվականից։


== Ծանոթագրություններ ==
Աբինսկ (ֆուտբոլային ակումբ)

«ՖԱ Աբինսկ» (ռուս.՝ ФК Абинск), նախկին ռուսական ֆուտբոլային ակումբ նույնանուն քաղաքից, գոյություն է ունեցել 2007-ից 2009 թվականներին։ 2009 թվականին հանդես է եկել «Հարավային» զոնայի երկրորդ դիվիզիոնում։


== Պատմություն ==
«Աբինսկ» ֆուտբոլային ակումբը ստեղծվել է 2007 թվականին մի խումբ մարդկանց նախաձեռնությամբ, որոնք հետաքրքրված էին Աբինսկի շրջանում ֆուտբոլային ակումբի ստեղծմամբ։ Ակումբի կազմակերպիչը համարվում է ООО MDF կազմակերպությունը։ 2007 թվականին ակումբը հանդես է եկել ՅՈՒՖՈ-ի գավաթում (առանց դասակարգման մրցաշար) և զբաղեցրեց 2-րդ տեղում։ Ակումբի հաջողություններում մեծ դեր է ունեցել գլխավոր մարզիչ՝ հայազգի Կալին Ստեփանյանը։ «ՖԱ Աբինսկ»ը լիգայում ամենաշատ հաճախումը ունեցող ակումբներ։ 2008 թվականին ակումբը դարձավ «Յուֆո» լիգայի հաղթող և ստացավ հնարավորություն հանդես գալու երկրորդ դիվիզիոնում։
Երկրորդ դիվիզիոնում հանդես գալու ընթացում ակումբը ՖԱ «Տագանռոգ»-ի դեմ մրցելիս տուգանվեց 500 հազար ռուբլիով։ Իսկ 2009 թվականի հուլիսի 8-ին, երբ մրցում էր «Ընկերություն» կոչվող ակումբի դեմ, նրանց հեռացրին առաջնությունից։ Ակումբի խաղերի արդյունքները զրոյացվեցին։


== Նախկին անվանումներ ==
2007։ «MDF»
2008—2009։ «Աբինսկ»


== Նվաճումներ ==
Հաղթող՝ Յուֆո Սիրողական ֆուտբոլային լիգա ։ 2008.


== Ներկայացումների վիճակագրություն ==


== Հայնտի խաղացողներ ==
 Ռուսաստան Պավել Պավլովսկի
 Ռուսաստան Ալեքսանդր Սեմիզյան


== Ծանոթագրություններ ==


== Արտաքին հղումներ ==
Профиль клуба на официальном сайте Федерации футбола ЮФО Archived 2008-10-14 at the Wayback Machine. (ռուս.)
Ռուբեժովկա

Ռուբեժովկա (ուկրաիներեն՝ Рубежівка), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Ռուբեժովկա գյուղում բնակվում էր 89 մարդ։ Բնակավայրը զբաղեցնում է 0,874 կմ² տարածք։ Բնակչության խտությունը կազմում էր 101,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
34-րդ հյուսիսային զուգահեռական

34-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 34°-ի անկյուն։ 
Անցնում է Աֆրիկայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 34° (հս.լ. 34°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 14 ժամ 25 րոպե
ձմեռվա արևադարձի ժամանակ՝ 9 ժամ 53 րոպե


=== Քաղաքներ ===
Բեյրութ, Լիբանան


== Տես նաև ==
33-րդ հյուսիսային զուգահեռական
35-րդ հյուսիսային զուգահեռական


== Ծանոթագրություններ ==
Հոլդինգ

Հոլդինգ, գլխամասային կազմակերպություն է, որը տիրում է կառուցվածքում ընդգրկված նոր ձեռնարկությունների փայաբաժինները կամ վերահսկիչ փաթեթները՝ դրանց գործունեությունը կառավարելու և վերահսկելու նպատակով։ Սրանք ստեղծել են 20-րդ դարի կեսերին, առավելապես զարգացած երկրներում երկու ձևով՝ զուտ հոլդինգի և խառը հոլդինգի ձևով, որոնք ունեն իրավական տարբեր կարգավիճակ, գործում են ակցիոներական ընկերությունների, ՍՊԸ, միանձնյա կամպանիաների, պետական կազմակերպությունների և այլ ձևերով։ Բաժնետոմսերի վերահսկիչ փաթեթների մեխանիզմը հոլդինգին տալիս է վճռական ձայնի իրավունք, ինչի շնորհիվ հոլդինգը իր կազմում ընդգրկված ձեռնարկությունների շահերը պաշտպանելու և տարբեր ուղղություններով զարգացնելու համար ստանում է տնտեսական ընդհանուր քաղաքականություն իրականացնելու հնարավորություն։ Հոլդինգային կազմակերպությունը իր կազմում ընդգրկված ձեռնարկությունների (կարտել, կորպորացիա, կոնցեռն, տրեստ) բուրգի գագաթն է, քանի որ ակտիվների կազմում ընդգրկում է մասնակիցների բաժնետոմսերի վերահսկող փաթեթները։ Հոլդինգները ստեղծվում են բաց բաժնետիրական ընկերությունների տեսքով։ Դրանք ծավալում են ներդրումային գործունեություն՝ մասնավորապես գնում և վաճառում են ցանկացած տեսակի արժեթղթեր, թողարկում և վաճառում են բազմատեսակ ապրանքներ, մատուցում են ծառայություններ։ Կուտակելով մեծ քանակությամբ տնտեսական ռեսուրսներ, դրանք ծավալում են տարբերակված բազմապլանային գործունեություն՝ շեշտը դնելով գիտատեխնիկական նորույթների մշակման ու ներդրման, երկարաժամկետ ներդրումային նախագծերի ու ծրագրերի իրականացման վրա։ Հոլդինգները միաժամանակ ֆինանսական կապիտալի ձևեր են, որոնք միավորում են բանկերը, արդյունաբերական, առևտրական  կազմակերպությունները, ներդրումային ու ապահովագրական ընկերությունները և իրականացնում են այդ բազմաստիճան և բարդ բուրգի կառավարումը՝ վիթխարի շահույթ ստանալու համար։
Գործնականում առավել հաճախ հանդիպում են արդյունաբերական և ֆինանսական հոլդինգներ։ Ֆինանսական հոլդինգներում հիմնադիր կապիտալի 50 տոկոսից ավելին կազմում են այն տնտեսական գործակալների արժեթղթերը և ֆինանսական ակտիվները, որոնք իրավունք չունեն խառնվել ֆինանսական հոլդինգում ընդգրկված ձեռնարկությունների արտադրական և ֆինանսական գործունեությանը։


== Աղբյուրներ ==
ՀՀ քաղաքացիական օրենսգիրք։ ՀՀ պաշտոնական տեղեկագիր, 17, Երևան
Յու. Սուվարյան «Մենեջմենթ», Ք․ Երևան, 2003 թ
Տիգրան Էվինյան, Ձեռնարկության Էկոնոմիկա, 2007 թ.
Վարդանաձորի աղբյուրներ

Վարդանաձորի աղբյուրներ, ջրաերկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզի Անգեղակոթ գյուղից 17 կմ հարավ-արևմուտք՝ Սիսիան-Նախիջևան ավտոճանապարհից 160 մ ներքև։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում


== Ծանոթագրություններ ==
Միխայիլ Բուլգակովի թանգարան (այլ կիրառումներ)

Միխայիլ Բուլգակովի թանգարան, կարող է վերաբերել՝

Միխայիլ Բուլգակովի թանգարան, Միխայիլ Բուլգակովի կյանքին և գործունեությանը նվիրված առաջին և միակ պետական թանգարանը Ռուսաստանում։
Միխայիլ Բուլգակովի թանգարան (Կիև), Միխայիլ Բուլգակովին նվիրված թանգարան Ուկրաինայի մայրաքաղաք Կիևում։
Հերցլի թանգարան

Հերցլի թանգարան (եբրայերեն՝ מוזיאון הרצל‎, անգլ.՝ Herzl Museum), հուշահամալիր թանգարան, որը զբաղվում է Թեոդոր Հերցլի ժառանգության ուսումնասիրությամբ և պահպանմամբ։ Թանգարանը գտնվում է Երուսաղեմում, Հերցլի լեռան վրա գտնվող հրապարակում։


== Պատմություն ==
1905 թվականին, Թեոդոր Հերցլի մահվանից անմիջապես հետո, անգլո-պաղեստինյան բանկը ձեռք բերեց շուրջ  2000 դունամ (2 կմ²) հողատարածք, որը հետագայում կոչվեց «Շիկամկան անտառ» կամ էլ «Հերցլի անտառ», գյուղատնտեսական ֆերմա ստեղծելու և վարչական շենք կառուցելու նպատակով, որը հետագայում պետք է օգտագործվեր նաև որպես Հերցլի թանգարան, բայց այդտեղ թանգարան այդպես էլ չստեղծվեց։
Թանգարանը բացվեց 1960 թվականին Հերցլի լեռան վրա։ Թանգարանում ներկայացված էին Թեոդոր Հերցլի կյանքի  և գործունեության մասին պատմող   ցուցանմուշներ, ներառյալ ռեստավրացիայի ենթարկված նրա Վիեննայի աշխատասենյակը իր կահույքով և արխիվային նյութերով։ Թանգարանը երկար տարիներ գտնվում էր բարձիթողի վիճակում և 2000 թվականին փակվեց։


== Թանգարանային համալիր և ցուցանմուշներ ==
Դոկտոր Դեվիդ Բրիկստոնի նախաձեռնությամբ Թեոդոր Հերցլի մահվան 100-ամյակի կապակցությամբ վերանորոգված և արդիականացված թանգարանը 2005 թվականին վերաբացվեց։ Նոր թանգարանում ներկայացված են չորս տեսալսողական ցուցադրություններ, մեկը նվիրված է Հերցլի դեպի սիոնիզմ անցած ուղուն, մյուսը նրա գործունեությանը և սիոնիստական քաղաքականությանը, երրորդը՝ նրա ուսմունքին, չորրորդը՝ Իսրայել պետության ձեռքբերումներին, որոնց մասին պատմվում է  Հերցլի «Հին Նոր երկիրը» գրքում։ Հերցլի վերականգնված աշխատասենյակը նույնպես ընդգրկված է նոր թանգարանի ցուցադրություններում։
Թանգարանային համալիրը իր մեջ ներառում է երկու կրթական կենտրոններ, «Դոկտոր Արյե Ցիմուկի անվան սիոնիզմի ուսումնասիրության կրթական կենտրոն» և «Ստելլա և Ալեքսանդր Մարգուլիսների անվան կրթական կենտրոն», որը համարվում է  սիոնիզմի ուսումնասիրության ազգային կենտրոն։ Հերցլի կենտրոնը կառավարվում է Համաշխարհային սիոնիստական կազմակերպության կողմից, որը հիմնադրել էր Հերցլը առաջին սիոնիստական կոնգրեսում։


== Նորմանի այգի հուշահամալիր ==
Հերցլի թանգարանի ու Ստելլա և Ալեքսանդր Մարգուլիսների անվան կրթական կենտրոնի միջև գտնվող այգին կոչվել է Թեոդոր Հերցլի թոռան Ստիվեն Նորմանի անվամբ։  Սա այն վայրն է,  որտեղ հավաքվում են զբոսաշրջիկների և ուսանողների խմբերը, որպեսզի լսեն Հերցլ լեռան պատմությունը։  Այգու պատերից մեկի վրա գրված Ստիվեն Նորմանից մի հատվածում նշված է. «Դուք կզարմանաք Պաղեստինի հրեա երիտասարդությամբ, իմանալով, որ նա ունի ազատության խորհրդանիշ», որը թվագրված է 1945 թվական։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
דוד הכהן, משפצים את מוזיאון הרצל, 24 ביולי 2003, מתוך אתר ynet
Հերլի գրասենյակի վերակառուցում
Բոսնիա և Հերցեգովինայի քաղաքների ցանկ

Սա ցանկ է Բոսնիա և Հերցեգովինայի տարածքում գտնվող քաղաքների մասին` ըստ տարածքի և բնակչության թվի։ Երկրի ամենամեծ քաղաքը և մայրաքաղաքը Սարաևոն է։ Մեծ քաղաքներ են նաև Բանյա Լուկան, Մոստարը և այլն։


== Ծանոթագրություններ ==


== Արտաքին հղումներ ==
Brčko district preliminary results of 2013 census Archived 2015-09-24 at the Wayback Machine.
Republika Srpska preliminary results of 2013 census Archived 2014-01-24 at the Wayback Machine.
Federation of Bosnia and Herzegovina preliminary results of 2013 census Archived 2015-05-13 at the Wayback Machine.
Քաուխ

Քաուխ, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
ՀԺԿ

ՀԺԿ, հապավում, որը ունի մի քանի իմաստ՝

Հայաստանի ժողովրդական կուսակցություն, հիմնադրվել է 1998 թվականին
Հայ ժողովրդական կուսակցություն, գոյություն է ունեցել 1917-1921 թվականներին
Ֆաուստովո (գյուղ, Բորովիչսկի շրջան)

Ֆաուստովո (ռուս.՝ Фаустово), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգվի

Բոգվի (վրաց.՝ ბოგვი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Թեթրի Ծղարոյից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Թեմս (գետ, թափվում է Սենտ Քլեր)

Թեմս (անգլ.՝  Thames River ), գետ Օնտարիո նահանգի (Կանադա) հարավ-արևմուտքում։ Գետի երկարությունը կազմում 273 կմ, ավազանի մակերեսը՝ 5825 կմ²։ Միջին ջրի ծախսը մոտավորապես 52,9 մ³/վ։
1792 թվականին Վերին Կանադայի լեյտենանտ-հրամանատար Գրեյվս Սիմկոն անվանել է գետը ի պատիվ անգլիական Թեմզայի, այդ իսկ պատճառով գետի համար երբեմն նաև օգտագործվում է Թեմզա անունը։
2000 թվականին գետը ընդգրկվել է Կանադայի պահպանվող գետերի ցանկում։


== Աշխարհագրություն ==
Գետն հիմնականում ունի երեք ճյուղ՝ Նորթ Թեմսը, Սաութ Թեմսը և Միդլ Թեմսը։ Սաութ Թեմսը հանդիսանում է Թեմս գետի գլխավոր ճյուղը և երբեմն այս ճյուղին ուղղակի անվանում են Թեմս։
Գետի հյուսիսային և հարավային ճյուղերը վերին հողքում հոսում են հովիտների ուղղությամբ։ Այս երկու ճյուղերը միախառնվում են Լոնդոն քաղաքում։ Ստորին հոսքում գետը հոսում է ոչ խորը հովտով և ունի 1,2 մետր միջին խորություն։ Թափվում է Սենտ Կլեր լճի հարավարևելյան մասում։


== Պատմական տեղեկություններ ==
1813 թվականի հոկտեմբերի 5–ին Անգլո-ամերիկյան պատերազմի ժամանակ այստեղ տեղի ունեցավ ճակատամարտ՝ անգլիացիների և նրանց դաշնակից հնդկացիների և ամերիկացի զինվորների միջև, զոհվեց հնդկացիների առաջնորդ Տեկումսեհը։


== Բնություն ==
Գետի ավազանի տարածքում նկատվել են շուրջ երեսունվեց տեսակ կաթնասուններ, այդ թվում եղջերուներ, կոյոտներ և կուղբեր և շուրջ 157 տեսակի թռչուններ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Upper Thames River Conservation Authority
Lower Thames Valley Conservation Authority
City of London Web site
Օրինի լը Սեկ

Օրինի լը Սեկ (ֆր.՝ Origny-le-Sec), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 620 մարդ, բնակչության խտությունը` 38.01 մարդ/կմ²։ Բնակավայրը զբաղեցնում է 16.31 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 412 աշխատունակ (15-64 տարեկան)  բնակիչ, որոնցից ակտիվ էին 283-ը, իսկ ոչ ակտիվները` 129։ Ակտիվության ցուցանիշը կազմում է 68,7 %։ 283 աշխատունակ մարդկանցից աշխատել է 254 անձ (138 տղամարդ և 116 կին)։ Գործազուրկ են եղել 29 անձ (12 տղամարդ և 17 կին)։ 129 անաշխատունակներից 32-ը եղել են աշակերտներ կամ ուսանողներ, 67-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Անժիկալ

Անժիկալ (պորտ.՝ Angical), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի ծայր արևմտյան մարզում։ Մտնում է Կոտեժիպիի գավառի կազմի մեջ։ Բնակչությունը կազմում է 13 716 մարդ՝ 2006 թվականի տվյալներով։ Գրավում է 1 638,717 կմ2 տարածք։ Բնակչության խտությունը՝ 8,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 40.311.167,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.845,23 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,625 (տվյալները՝ ՄԱԿ-ի զարգացման ծրագրի)։
Պետրոս Ատրունի (խմբագիր)

Անվան այլ կիրառումների համար տե՛ս՝ Պետրոս Ատրունի (այլ կիրառումներ)Պետրոս Ատրունի (1862, Ստամբուլ, Օսմանյան կայսրություն - 1922), հայ խմբագիր։


== Կենսագրություն ==
Ծնվել է Կ. Պոլսում։ Սովորել է Թարգմանչաց վարժարանում։ Խմբագրել է «Կրթարան» հանդեսը։ Հետաքրքրվել է թատրոնով և խաղացել Օրթագյուղի հայկական թատրոնում։ Մի քանի տարի պաշտոնավարել է Արփիար Արփիարյանի խմբագրությամբ 1891-1895 թվականներին Կ. Պոլսում լույս տեսնող «Հայրենիք» օրաթերթի խմբագրությունում։ Նրա թարգմանությամբ որպես թերթոն «Հայրենիքում» տպագրվել է ֆրանսիական մի քանի վեպ։ Թարգմանություններ է կատարել Էժեն Սյուից, Դյումա որդուց, Օսիանից և ուրիշներից։


== Աղբյուրներ ==
Սպորտային մարմնամարզություն

Սպորտային մարմնամարզություն, սպորտաձև, որը ներառում է մրցաձևեր մարմնամարզական սարքավորումների վրա, ազատ վարժություններից և հենացատկերից։ Ժամանակակից մարմնամարզական բազմամարտ․կանանց համար—տարբեր բարձրությունների բրուսիայի վրա, այծիկի վրա, հենացատկերից, ազատ վարժություններից․ տղամարդկանց համար ազատ վարժություններից, հենացատկերից, այծիկի վրա, օղակների վրա, զուգափայտերի վրա, պտտաձողի վրա։


== Պատմություն ==
Մարմնամարզություն տերմինը ծագել է հին Հունաստանում, հին հունական մշակույթի ծաղկման ժամանակաշրջանում մ․թ․ա․ 8-րդ դարում, սակայն մարմնամարզական վարժությունները ծագել են դեռ հին աշխարհում։ Դեռևս 4000 տարի առաջ մ․թ․ա․ Չինաստանում, Հնդկաստանում և ուրիշ երկրներում մարմնամարզական վարժությունները օգտագործել են բուժական նպատակով։ Չինական գրքերում նշվում է, որ Չինաստանում եղել է մարմնամարզություն, որով զբաղվել են տանը առավոտյան և երեկոյան։ Լայն ճանաչում ունի նաև հնդկական յոգերի մարմնամարզական վարժությունները, որոնց ծագումը սկսվում է հին ժամանակներից։ Շատ հին պատմական աղբյուրներից (հուշարձաններ, նկարներ) հայտնի է, որ բոլոր հին ազգերի մոտ կիրառվել է մարմնամարզական վարժություններ․ եգիպտացիների, պարսիկների, ասորիների, Անդրկովկասի ժողովուրդների, հռոմեացիների և ուրիշ ազգերի մոտ մարմնամարզությունը մտել է ֆիզիկական դաստիարակության համակարգի մեջ և միջոց են եղել երիտասարդների մասնակցությանը օլիմպիական խաղերին։ 18-րդ դարի վերջից 19-րդ դարի սկիզբը արևմտյան Եվրոպայում և Ռուսաստանում ֆիզիկական դաստիարակության համակարգում օգտագործել են վարժություններ մարմնամարզական սարքավորումներով, հենացատկեր։ 19-րդ դարի երկրորդ կեսին արևմտյան Եվրոպայի սկսել են անցկացնել մրցումներ մարմնամարզական վարժությունների մի քանի ձևերից։ 1881 թվականին ստեղծվել է մարմնամարզության միջազգային ֆեդերացիան։ 1896թվականից սպորտային մարմնամարզությունը մտցվել է Օլիմպիական խաղերի ծրագրի մեջ, 1928 թվականից Օլիմպիակն խաղերին մասնակցում են կանայք։ 1903թվականից անցկացվում են աշխարհի առաջնություններ (մինչ 1913 թվականը տարեկան 2 անգամ, 1922 թվականից 4տարին մեկ անգամ), 1934 թվականից մրցումներին մասնակցում են կանայք։
Կուգոեյսկայա

Կուգոեյսկայա (ռուս.՝ Кугоейская), ստանիցա Ռուսաստանի Դաշնության Կրասնոդարի երկրամասի Կռիլովսկայայի շրջանի կազմում։
Բնակչությունը 2007 թվականին գրանցված տվյալներով կազմում էր 1696 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)